Di erstä Periodäsystem händ  1869 fasch zytglich dä russischi Chemiker Dmitri Iwanowitsch Mendelejew und dä tütschi Arzt und Chemiker Lothar Meyer ufgstellt. Si händ d Elemänt nach stigändär Atommassä gordnät und däbi Elemänt mit ähnlichä Eigäschaftä underänand agordnät. Däbi isch ihnä au ufgfallä, das no drü Elemänt fälläd, Germanium, Gallium und Scandium. Womär dänn diä Elemät tatsächlich gfundä hätt händ d Eigäschaftä rächt guät mit dä vorsgseitä überigstummä. Hüttzutag chan mär diä Aornig mit äm Bau vo dä Elektonähüllä erchlärä.